Goudstawe van R8 miljoen by OR Tambo gevindArgieffoto ter illustrasie Foto: Agnico-Eagle Mines Limited via Wikimedia Commons Doeanebeamptes van die Suid-Afrikaanse Inkomstediens het ŉ manlike reisiger by OR Tambo Internasionale Lughawe in hegtenis geneem nadat hy met 16,8 kg goudstawe, ter waarde van R8 miljoen, betrap is. Sandile Memela, woordvoerder van die SAID, het gesê die man was Maandag van Maputo, Mosambiek op pad na Dubai. “Terwyl sy reisdokumente ondersoek is, het doeanebeamptes onreëlmatighede ontdek. Hulle het sy handbagasie deursoek en op vyf goudstawe afgekom.” Die goud en dokumentasie is aan die Valke oorhandig vir verdere ondersoek.